b'\n_START_ARTICLE_\nHiragana\n_START_PARAGRAPH_\nHiragana je japonska zlogovna pisava. Japonci jo uporabljajo skupaj s pisavo katakano in kitajskimi pismenkami kanji._NEWLINE__NEWLINE_Hirgana je sestavljena iz 48 znakov (skupaj z dvema zastarelima), pri \xc4\x8demer ima vsak znak svojo glasovno ustreznico. Uporablja se za zapis vseh besed japonskega izvora, katerih ni mo\xc5\xbeno zapisati s kitajskimi pismenkami, kot na primer \xc4\x8dlenke in nekatere pripone (na primer spo\xc5\xa1tljivo pripono san). Hiragana se uporablja tudi za zapis okurigane ter za zapis besed, katerih se praviloma ne zapisuje s pismenkami.'